  Майя Бывальцева Росприроднадзорлэн Удмурт элькунъя выль кивалтӥсез Иван Мокшанов 8-тӥ гудырикошконэ пумиськылӥз улсовыллэн тӧроеныз Александр Соловьёвен. Пумиськонэ пыриськиз Росприроднадзорлэн кивалтӥсезлэн воштӥсез Рамиль Низамов. Улосвыллэн тӧроез азинскон луонлыкъёсты, инкуазез утён ужпумъёсты ӝутӥз, со пӧлын жуг-жагез люкан полигонъёсты чылкытатӥсь сооружениосты пуктонэз. Тодэ вайытом, Росприроднадзорлэн ужоскетъёсаз — инкуазез утён удысын, нимысьтыз утиськись интывылъёсысь лулосъёсты кутон но вӧлмытон удысъя катрадлыкез быдэсъянэз чаклан. ВАТСАН Мокшанов Иван Владимирович вордскиз Удмуртиын 1978-тӥ арын 23-тӥ куартолэзе. 2002-тӥ арын «инженерная защита окружающей среды» ӧнеръя Ижысь техникая кун университетэз йылпумъяз. 2001–2002 аръёсы — НТВП «Кедр» огазеяськонын водитель; 2003-тӥ арын — «Союз научных и инженерных общественных отделений» мерлыко огазеяськонын водитель; 2003–2005 аръёсы — «Кантек» огазеяськонын кивалтӥсьлэн лэсьтӥськонъя воштӥсез; 2005–2006 аръёсы — «Череновка-1» крестьян возёсын инженер-механик; 2006-тӥ арысен — Росприроднадзорлэн Удмурт Элькунъя Управленияз (1-тӥ категориен ӧнерчи, ӧнерчи-эксперт, валтӥсь ӧнерчи-эксперт, экологи экспертизая ёзэтлэн кивалтӥсез, кивалтӥсьлэн воштӥсез — экологи надзоръя ёзэтлэн кивалтӥсез). Тегъёс: Политика Удмуртия АлександрСоловьёв инкуазь  